CELEX: 22019D0751
Language: hr
Date: 2017-07-07 00:00:00
Title: Odluka Zajedničkog odbora EGP-a br. 144/2017 od 7. srpnja 2017. o izmjeni Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u [2019/751]

16.5.2019   
               
               
                  HR
               
               
                  Službeni list Europske unije
               
               
                  L 128/44
               
            
         ODLUKA ZAJEDNIČKOG ODBORA EGP-A
         br. 144/2017
         od 7. srpnja 2017.
         o izmjeni Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u [2019/751]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru (Sporazum o EGP-u), a posebno njegov članak 98.,
         budući da:
         
                     (1)
                  
                  
                     Provedbena odluka Komisije (EU) 2016/1250 оd 12. srpnja 2016. o primjerenosti zaštite u okviru europsko-američkog sustava zaštite privatnosti u skladu s Direktivom 95/46/EZ Europskog parlamenta i Vijeća (1) treba se uključiti u Sporazum o EGP-u.
                  
               
                     (2)
                  
                  
                     Prilog XI. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Nakon točke 5.ep (Provedbena odluka Komisije 2013/65/EU) Priloga XI. Sporazumu o EGP-u umeće se sljedeća točka:
            
                        „5.eq
                     
                     
                        32016 D 1250: Provedbena odluka Komisije (EU) 2016/1250 оd 12. srpnja 2016. o primjerenosti zaštite u okviru europsko-američkog sustava zaštite privatnosti u skladu s Direktivom 95/46/EZ Europskog parlamenta i Vijeća (SL L 207, 1.8.2016., str. 1.).”
                     
                  
         
            Članak 2.
            Vjerodostojni su tekstovi Provedbene odluke (EU) 2016/1250 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 8. srpnja 2017. pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 7. srpnja 2017.
            
               
                  Za Zajednički odbor EGP-a
               
               
                  Predsjednica
               
               Sabine MONAUNI
            
         
         
            (1)  SL L 207, 1.8.2016., str. 1.
         
            (*1)  Ustavni zahtjevi nisu navedeni.
      
      
         
            Zajednička izjava ugovornih stranaka uz Odluku br. 144/2017 o uključivanju u Sporazum o EGP-u Provedbene odluke Komisije (EU) 2016/1250 o primjerenosti zaštite u okviru europsko-američkog sustava zaštite privatnosti u skladu s Direktivom 95/46/EZ Europskog parlamenta i Vijeća
            Provedbenom odlukom (EU) 2016/1250 propisano je da će, kad je riječ o obradi podataka o ljudskim resursima prikupljenima u kontekstu radnog odnosa ili ako se organizacija dobrovoljno podvrgnula nadzoru tijela za zaštitu podataka, organizacija certificirana u skladu s europsko-američkim sustavom zaštite privatnosti postupati u skladu sa savjetima tijela za zaštitu podatka. Taj savjet dostavit će neslužbeni odbor tijela za zaštitu podataka koji su na razini Unije uspostavila tijela za zaštitu podataka na temelju svoje sposobnosti za organizaciju rada i međusobnu suradnju.
            Za slučajeve koji bi bili u nadležnosti američkog pravobranitelja za sustav zaštite privatnosti, pojedinačne pritužbe i daljnja komunikacija odvijat će se preko središnjeg tijela EU-a za rješavanje pojedinačnih pritužbi koje će činiti tijela za zaštitu podataka Unije.
            Ugovorne stranke shvaćaju da je sudjelovanje tijela za zaštitu podatka u tim tijelima nužno za poštovanje nadležnosti tih tijela da saslušaju pritužbe koje podnese bilo koja osoba u vezi sa zaštitom svojih prava i sloboda u pogledu obrade osobnih podataka i za izvršavanje istražnih i intervencijskih ovlasti koje imaju na temelju Direktive 95/46/EZ.
            Direktiva 95/46/EZ uključena je u Sporazum o EGP-u te su stoga države članice EFTA-e obvezne jamčiti da njihova tijela za zaštitu podataka u potpunosti izvršavaju nadzorne ovlasti, među ostalim u pogledu prijenosa osobnih podataka u treće zemlje. Ugovorne stranke shvaćaju da bi tijela za zaštitu podataka država članica EFTA-e trebala moći sudjelovati u neslužbenom odboru tijela za zaštitu podataka i tijela EU-a za rješavanje pojedinačnih pritužbi kako je navedeno u europsko-američkom sustavu zaštite privatnosti da bi se osigurala konvergencija nadzornih praksi i ujednačena zaštita prava i sloboda pojedinaca diljem EGP-a.
            Prema odredbama Provedbene odluke (EU) 2016/1250 osobe iz EU-a čiji se podaci obrađuju imat će pristup posljednjem mehanizmu pravne zaštite, Odboru za sustav zaštite privatnosti, kad je riječ o preostalim potraživanjima koja nisu riješena savjetovanjem s predmetnom organizacijom ili uključivanjem njihova tijela za zaštitu podataka ili američkog Ministarstva trgovine. Odbor za sustav zaštite privatnosti bit će sastavljen od arbitara koje stranke odaberu s popisa koji su sastavili Europska komisija i američko Ministarstvo trgovine.
            Ugovorne stranke shvaćaju da će se Komisija savjetovati s državama članicama EFTA-e u pogledu sastavljanja popisa arbitara te da će prije njihova imenovanja uzeti u obzir mišljenje država članica EFTA-e.